16.1.2023
MT
Il-Ġurnal Uffiċjali tal-Unjoni Ewropea
L 14/295
Illustrazzjoni 2 Konformità murija qabel ta’ familja ta’ magni tal-OBD
A.1.2.2.
Id-dimostrazzjoni tal-prestazzjoni tal-OBD waqt l-użu għandha ssir fl-istess ħin u bl-istess frekwenza ta’ kif issir id-dimostrazzjoni tal-konformità waqt l-użu speċifikata fl-Anness 8.
A.1.2.3.
Il-manifattur għandu jirrapporta l-iskeda inizjali u l-pjan ta’ kampjunar għall-ittestjar tal-konformità lillAwtorità tal-Approvazzjoni tat-Tip waqt li tkun qed issir l-approvazzjoni tat-tip inizjali ta’ familja ġdida ta’ magni.
A.1.2.4.
Tipi ta’ vetturi mingħajr interfaċċa ta’ komunikazzjoni li permezz tagħha jista’ jsir il-ġbir tad-data neċessarja tal-prestazzjoni waqt l-użu kif speċifikata fl-Anness 9C, li jkollhom data nieqsa jew li jkollhom protokoll tad-data li ma jkunx ta’ tip standard għandhom jitqiesu bħala mhux konformi.
A.1.2.4.1.
Vetturi individwali bi ħsarat mekkaniċi jew elettriċi li jimpedixxu l-ġbir tad-data neċessarja tal-prestazzjoni waqt l-użu kif speċifikat fl-Anness 9C għandhom jiġu esklużi mill-istħarriġ tal-ittestjar ta’ konformità u t-tip ta’ vettura ma għandux jitqies bħala li ma huwiex konformi sakemm ma jinstabx numru insuffiċjenti ta’ vetturi li jissodisfaw ir-rekwiżiti ta’ kampjunar li jippermetti li l-istħarriġ isir kif xieraq.
A.1.2.5.
Tipi ta’ magna jew tipi ta’ vetturi fejn il-ġbir tad-data tal-prestazzjoni waqt l-użu jinfluwenza l-prestazzjoni talmonitoraġġ tal-OBD għandhom jitqiesu li ma humiex konformi.
A.1.3.
Id-data tal-prestazzjoni tal-OBD waqt l-użu
A.1.3.1.
Id-data tal-prestazzjoni tal-OBD waqt l-użu li għandha tiġi kkunsidrata għall-valutazzjoni tal-konformità ta’ familja ta’ magni tal-OBD għandha tkun dik irreġistrata mis-sistema OBD skont il-paragrafu 6. tal-Anness 9C, u għandha titqiegħed għad-dispożizzjoni skont il-paragrafu 7. ta’ dak l-anness.
A.1.4.
L-għażla tal-magna jew tal-vettura
A.1.4.1.
L-għażla tal-magna